# GNOME

### от Уикипедия, свободната енциклопедия

GNOME с отворен Firefox

GNOME е графична среда с отворен код, ползвана от много Unix базирани системи.

Разработена е като конкурент на KDE.

## [редактиране] Произход

Проектът GNOME е стартиран през август 1997 от Мигел де Икаса и Федерико Мена в опит да се създаде десктоп с отворен код за GNU/Linux операционните системи. До тогава единствената сериозна алтернатива за нетехнически потребители е било KDE. Но KDE е базирано на Qt библиотеките на Trolltech — софтуер, който не ползва лиценз за свободен софтуер и е несъвместим с GNU General Public License (GPL). Този проблем е частично решен с освобождаването на Qt под Q Public License (QPL) — лиценз за свободен софтуер, но все още несъвместим с GPL; и накрая е решено Qt да бъде реализиран и под QPL и под GPL. Подход, известен като двоен лиценз.

За основа на GNOME са избрани библиотеките GIMP Toolkit (GTK+). GTK+ използва GNU Lesser Public License (LGPL),лиценз за свободен софтуер, позволяващ свързването на приложения с какъвто и да е лиценз. Работната среда GNOME е лицензирана под LGPL за библиотеките и GPL за приложенията, които са част от самия GNOME проект.

Работната среда GNOME е написана на програмния език C. Налични са много свързвания, позволяващи GNOME приложения да бъдат написани на множество програмни езици, такива като C++, Ruby, C#, Python, Perl и много други.

## [редактиране] Цели

Според уеб-страницата на GNOME, проектът предоставя две неща:

- Работната среда GNOME — интуитивна и атрактивна работна среда за крайни потребители
- Развойната платформа GNOME, разширена рамка за създаване на приложения, които да са интегрирани с останалата част на работната среда

Работната среда GNOME набляга на простота, удобството и прави нещата „просто работещи“. Основните акценти в разработката на GNOME са:

- Достъпност — проектиране и реализиране на работна среда, която може да бъде използвана от всеки, независимо от технически умения или физически недъзи.
- Интернационализация — подсигуряване на достъпността на работната среда и приложенията на множество езици
- Организираност — GNOME общността е добре организирана, с фондация с няколко стотин членове, екипи за използваемост, достъпност и контрол на качеството, и с избираем борд. Екипът по версиите отговаря за реализирането на нова версия на всеки 6 месеца.
- Поддръжка — освен от общността, GNOME е поддържан от водещи компании, работещи с Linux и Unix, включително HP, MandrakeSoft, Novell, Red Hat и Sun Microsystems.
- Общност — преди всичко друго, GNOME е световна общност от доброволци, които разработват, превеждат, тестват и проектират интерфейси.

## [редактиране] Приложения

- Abiword — текстов редактор.
- Anjuta — интегрирана среда за разработка.
- Dia — приложение за създаване на диаграми.
- Epiphany — уеб браузър. Epiphany замества Galeon като браузер по подразбиране от версия 2.4 на GNOME.
- Evolution — клиент за електронна поща и органайзер.
- Gaim — моментални съобщения.
- GEdit — прост текстов редактор.
- The Gimp — усъвършенстван графичен редактор.
- Gnucash — лично счетоводство.
- Gnumeric — електронна таблица.
- Ekiga — за телефония и видео през Интернет.
- Gnome Speech — гласов контрол и четене на екрана.
- Inkscape — приложение за създаване на векторни изображения.
- Nautilus — файлов мениджър.
- Pan — четец на новини.
- Rhythmbox — приложение за управление на музика, подобно на Apple iTunes.
- File Roller — мениджър на архивите.
- Gnome Display Manager — графичен вход в системата
- Evince — четец на PDF и Postscript файлове
- Eye of GNOME — визуализатор на изображения

## [редактиране] Версии

Всяка част от проекта GNOME си има собствен номер на версията и план на версиите. На всеки 6 месеца обаче се реализира нова стабилна версия на GNOME. По-долу за изброени именно стабилните реализации.

Версия | Дата | Информация
--- | --- | ---
| Август 1997 | Обявена разработката на GNOME
1.0 | Март 1999 | Реализирана е първа главна версия на GNOME
1.0.53 | Октомври 1999 | „October“
1.2 | Май 2000 | „Bongo“
1.4 | Април 2001 | „Tranquility“
2.0 | Юни 2002 | Големи промени касаещи преминаването към GTK2. Представяне на Human Interface Guidelines
2.2 | Февруари 2003 | Подобрения в мултимедията и файловия мениджър
2.4 | Септември 2003 | Уеб браузер Epiphany, поддръжка на технологията за достъпност от хора с увреждания
2.6 | Март 2004 | Преминаване към spatial file manager, нов file dialog
2.8 | Септември 2004 | Подобрена подръжка на преносими устройства, добавяне на Evolution
2.10 | Март 2005 | Общи оптимизации, промяна във вътрешната архитектура на файловия мениджър Nautilus, нови аплети(Монтиране на устройства,наблюдение на модем и кошче), добавяне на Totem и Sound Juicer
2.12 | Септември 2005 | Нова тема по подразбиране, добавяне на дървовиден изглед във файловия мениджър Nautilus, адресната му лента е заменена с табове, Clipboard-а помни съдържанието, дори приложението-източник да се затвори, добавена е възможност за странични менюта в GNOME панела, Totem (мултимедийният плеър) има страничен панел със списък на файловете за изпълнение, търсенето в уеб-браузера Epiphany е като във Firefox, добавен е GNOME контролен панел "За мен", където потребителите въвеждат само веднъж своите данни, които са налични в различни приложения.Настройките на мишката позволяват и промяна на темата на курсорите. Добавена е нова програма за преглед на документи - Evince. Направени са подобрения в Yelp, приложението в GNOME, което показва help файловете. Диалогът за търсене на файлове показва предварителни изображения, вместо само икони.
2.14 | Март 2006 | Подобрения в терминалния емулатор и програма за преглеждане на системните дневници, подобрено търсене - критериите за търсене се задават по-лесно, цели набори от критерии могат да бъдат запазвани като папка или върху работния плот. Програмата за разглеждане на паметта вече може да търси в man и info страниците. Ekiga, новото име на Gnome Meeting, вече поддържа SIP протокола. Подобрено управление на прозорци в Metacity, универсална лента за търсене, промени при влизане в системата, защитено отдалечено свързване, бърза смяна на потребител, споделен календар в Evolution 2.6, по-добри отметки в Epiphany, текстовият редактор Gedit поддържа отдалечени файлове, лесно разглеждане на всички изображения в дадена папка чрез EOG. За администраторите са добавени Pessulus - редактор на забраните и Sabayon - редактор на профили. Подобрена производителност поради използването на GSlice в Glib.

## [редактиране] Полезни адреси относно GNOME

- Официална страница на GNOME
- Новини относно GNOME
- GNOME на български
- Теми, тапети, икони
- GNOME софтуер
- Форуми

Взето от „http://bg.wikipedia.org../../../g/n/o/GNOME_d9bc.html“.

Категории: Системен софтуер | Свободен софтуер

##### Views

- Статия
- Беседа
- Текуща версия

##### Търсене

##### На други езици

- Afrikaans
- العربية
- Bosanski
- Català
- Česky
- Dansk
- Deutsch
- English
- Español
- Euskara
- فارسی
- Suomi
- Français
- Galego
- עברית
- Magyar
- Bahasa Indonesia
- Íslenska
- Italiano
- 日本語
- 한국어
- Kurdî / كوردي
- Lietuvių
- Nederlands
- Norsk (nynorsk)
- Norsk (bokmål)
- Polski
- Português
- Русский
- Simple English
- Slovenčina
- Slovenščina
- Shqip
- Svenska
- ไทย
- Türkçe
- Tiếng Việt
- 中文